Rameez Patel sê oor krieketkolf op plafon in ouerhuis | Netwerk24
Elma Smit en span beroof toe hulle rugbyster besoek
Meer as R500 000 se toerusting is gesteel toe die bekende sportaanbieder Elma Smit en haar span Saterdag die slagoffer van 'n gewapende rooftog was.
Min nog bekend oor inbraak by Zondo-kommissie
Die Defend Our Democracy-veldtog sê hy het met kommer kennis geneem van die inbraak by die kantoor van die Zondo-kommissie van ondersoek na staatskaping.
2 op begrafnis gevang oor onwettige vuurwapen
Twee mans is tydens 'n begrafnis in Gqeberha (Port Elizabeth) in hegtenis geneem vir die besit van 'n onwettige vuurwapen.
Toeskouers beseer by Aotearoa-stryd
Drie mense is ná die voorval in die Dunedin-hospitaal vir ligte beserings behandel.
'Malligheid' om Eddie Jones te pos
Die Engelse slot George Kruis glo dit sal "malligheid" wees om Eddie Jones as nasionale afrigter af te dank.
Federer bevestig Franse Ope-deelname
'Ek sal intussen my tyd gebruik om te oefen.'
Showmax sny sy goedkoopste tarief
Te midde van kwaai mededinging onder stromingsdienste het Showmax aangekondig hy verlaag sy goedkoopste tarief.
Ekonome se glas is half leeg: Hoe dit jóú raak
As ekonome se kollektiewe kristalbal reg voorspel, moet huiseienaars dalk maar 'n bietjie ruimte in hul begroting inbou vir stygende rentekoerse.
Mike Schüssler: Hoekom SA sy jong talent verloor
Die geskiedenis van die wêreldekonomie is een van die beste plekke waar jy oor die toekoms kan leer. Vir Suid-Afrika is dit slegte nuus.
'n Nasie wat vir dienste betaal, belê in toekoms
Suid-Afrikaners kan in hul toekoms belê deur vir dienste soos watervoorsiening en elektrisiteit te betaal, skryf Tuso Zibula.
Eerder 'n graad of 'n ruggraat?
Dit is spitsverkeer in die DA met al die omstredenheid wat die party die afgelope twee weke agtervolg.
Blouwillemaandag: Spuit my nou, in Vrede of in my linkerboud
Uiteindelik kan ons oues van dae nou vir ons sommer so lekker op die rekenaar 'n ou plekkie bespreek waar hulle ons gaan inent teen die Groot Virus.
5 Splinternuwe shows skop dié week af op VIA!
VIA (DStv-kanaal 147) vermaak kykers weer met vars, interessante en avontuurlike inhoud. Maak vir die eerste keer kennis met 5 fantastiese nuwe programme op VIA.
Lana Del Rey nooi jou na anderste wêrelde
Lana Del Rey skep wêrelde met haar musiek en haar kulturele invloed kring uit. Danie Marais het na haar jongste album geluister.
Glam Guru: Glanswenke om beste uit bootreis te haal
Om mooi te lyk terwyl jy reis is makliker gesê as gedaan, maar dis presies wat dié week se deelnemer aan 'n kykNET-televisieprogram danksy kenners se raad gaan vermag.
Stomende ysterreus betower student in toerisme
Die "donderende gestoom" van 'n stoomlokomotief wat Bakang Seinolo vir die eerste keer ooit die afgelope naweek met 'n breë glimlag beleef het, was sy beloning nadat hy as vrywilliger gehelp het om dié ou ysterreus in Kimberley op te knap.
Pryse, twee doktorsgrade eerste vir Oorlogsmuseum
Dit is die eerste keer in die geskiedenis van die Oorlogsmuseum in Bloemfontein dat personeel 'n doktorsgraad behaal het – en sommer ook toe twee. Toevallig is dit ook die jaar wat die museum 90 jaar oud is.
KYK: Leeu se brul laat man vinnig ja-woord vra
Twee natuurliefhebbers van die Kaap het in April saam met vriende van Johannesburg deur die Kgalagadi-oorgrenspark getoer.
Rameez Patel sê oor krieketkolf op plafon in ouerhuis
Deur Marietie Louw-Carstens 07 April 2021 16:13
"Ons is 'n familie wat lief is vir krieket en het baie krieketkolwe. Ons stoor dit in die dak van my ouerhuis."
Só het Rameez Patel (33), 'n sakeman van Polokwane, Woensdag in die hooggeregshof in Polokwane aangevoer toe hy gedurende kruisondervraging gevra is oor die krieketkolf waarop die polisie ná die moord op sy eerste vrou, Fatima (28), in 2015 beslag gelê het.
Patel staan tereg vir die moord op Fatima, wat op Vrydagmiddag 10 April 2015 in die egpaar se meenthuis in die Nirvana-woonbuurt vermoor is.
Fatima Patel (28) is ses jaar gelede in Polokwane vermoor. Foto: Verskaf
Luidens die lykskouingsverslag is sy eers met 'n krieketkolf oor die kop geslaan, toe gewurg totdat haar tongbeen gebreek het en daarna is sy op kort afstand met 'n pistool in die gesig geskiet.
Adv. Letoabo Mashiane, staatsaanklaer, het gesê die polisie het afgekom op die krieketkolf wat op die plafon van Patel se ouerhuis versteek was.
Patel het gesê dat dit nie "versteek" was nie, want daar is stoorplek in die dak van sy ouerhuis waar krieketkolwe en ander sporttoerusting gebêre word.
Dit is dieselfde huis waarin sy ma, Mahejeen (52), in 2017 in haar kop geskiet is. Patel is ook vir dié moord aangekla en die verhoor sal in Augustus in die hooggeregshof in Polokwane begin.
Hy ontken skuld vir albei moorde.
Mashiane het Patel gevra oor sy jonger broer, Razeen, wat in 2018 teen hom getuig het. Razeen het toe getuig dat Rameez teenoor hom erken het "ek het Fati doodgemaak".
Rameez Patel (33) in September in die hooggeregshof in Polokwane. Foto: Deaan Vivier
Regter Joseph Raulinga wou weet waar die transkribering van die hofdokumente is van Razeen se getuienis.
Mashiane en adv. Meshack Thipe , namens Patel, het gesê hulle het nooit die transkribering van dié gedeelte van die hofrekord gekry nie.
"Ek ruik 'n rot, want dit is nie die eerste keer dat ek vra dat die hele hofrekord getranskribeer moet word nie."
Raulinga het gelas dit moet voor einde April aan die hof en albei regspanne gegee word.
Hy het gesê hy vind sekere aspekte van die saak vreemd, soos dat die polisie op verskillende tye beslag gelê het op klere wat Patel op die dag van die moord aangehad het.
"In 'n ernstige saak soos hierdie moet die polisie tog alles agtermekaargekry het. Ek kan verstaan hoekom daar 'n nuwe ondersoekspan aangestel is."
Die moord op Fatima is eers deur die Westenburg-polisiekantoor in Polokwane ondersoek, maar die saak is later oorgeplaas na die eenheid vir ernstige geweldsmisdaad in Limpopo.
Raulinga het die verhoor tot 7 Julie uitgestel.
• Patel is intussen met Nasreen Mayet getroud. Haar pa, Yunus (52), is op 8 September 2018 by sy huis in Polokwane ontvoer. Sy lyk met nie minder nie as agt skietwonde is later in 'n veld buite die stad gekry. Niemand is nog vir dié moord in hegtenis geneem nie.
Die raaisel oor die skietdood van Patel se pa, Feroz, wat in Augustus 2016 in 'n koeëlreën in 'n oënskynlike rooftog dood is, is ook nog nie opgelos nie.